
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 10 aprilie 2019
Nr.4c-11/104
RAPORT 
asupra propunerii legislative pentru modificarea art.29 alin.(2) din Legea educaţiei naţionale nr.1/2011
(Plx. 141/2019)
1. În baza prevederilor art. 95 din Regulamentul Camerei Deputaţilor, republicat, cu adresa nr. Plx. 141 din 03 aprilie 2019, Comisia pentru învăţământ, ştiinţă, tineret şi sport a primit spre dezbatere, în fond, propunerea legislativă pentru modificarea art.29 alin.(2) din Legea educaţiei naţionale nr.1/2011.
Pentru întocmirea raportului, Comisia a analizat avizul negativ al Comisiei pentru drepturile omului, culte și probleme ale minorităților naționale, avizul favorabil al Comisiei pentru egalitatea de șanse pentru femei și bărbați, avizul favorabil al Consiliului Legislativ nr. 247/29.03.2019, Punctul de vedere negativ al Ministerului Educației Naționale nr. 8537/02.04.2019.
Propunerea legislativă are ca obiect de reglementare modificarea art.29 alin.(2) din Legea educaţiei naţionale nr.1/2011, cu modificările și completările ulterioare, în sensul creării posibilității  ca, la solicitarea scrisă a părinţilor, a tutorilor sau a susţinătorilor legali, copiii care împlinesc vârsta de 6 ani, în următoarele 6 luni calendaristice de la data începerii anului şcolar, să poată fi înscrişi în clasa pregătitoare, cu condiția unei evaluări care atestă că dezvoltarea lor psihosomatică este corespunzătoare. 
      
2. În funcţie de obiectul şi conţinutul său, propunerea legislativă face parte din categoria legilor organice, potrivit prevederilor art. 73 din Constituţia României, republicată.

La lucrările Comisiei au fost prezenţi un număr de 20 deputaţi, din totalul de 24 membri ai Comisiei. 


În baza prevederilor art. 54 şi 55 din Regulamentul Camerei Deputaţilor, republicat, la dezbaterea propunerii legislative a participat ca invitat domnul Petru Andea - secretar de stat în cadrul Ministerului Educației Naționale.  

3. Potrivit prevederilor art. 75 alin. (1) din Constituţia României, republicată, şi ale art.92 alin.(8) din Regulamentul Camerei Deputaţilor, republicat, Camera Deputaţilor este primă Cameră sesizată.
4.  În urma dezbaterii, în şedinţa din 09 aprilie 2019, Comisia a propus, cu 11 voturi pentru și 9 abțineri, adoptarea propunerii legislative cu amendamentele admise și respinse din Anexa care face parte integrantă din prezentul raport. 

Anexa 
I. AMENDAMENTE ADMISE  
	Nr.

crt.
	Text 
Lege nr.1/2011 cu m și c ult
	Text
propunere legislativă
	Text propus de Comisie
(autorul amendamentelor)
	Motivare

	1.
	---
	Titlul Legii: Lege pentru modificarea art.29 alin. (2) din Legea educației naționale nr. 1/2011
	Text nemodificat
	

	2.
	---
	Art. I Art. 29 alin. (2) din Legea educației naționale nr. 1/2011 se modifică și va avea următorul conținut:


	Articol unic.: Alineatul (2) al articolului 29 din legea educației naționale nr. 1/2011, publicată în Monitorul Oficial al României, partea I, nr. 18 din 10 ianuarie 2011, cu modificările și completările ulterioare, se modifică și va avea următorul cuprins:
	Respectarea normelor de tehnică legislativă

	3. 
	Art. 29 - (2) În clasa pregătitoare sunt înscrişi copiii care au împlinit vârsta de 6 ani până la data începerii anului şcolar. La solicitarea scrisă a părinţilor, a tutorilor sau a susţinătorilor legali, pot fi înscrişi în clasa pregătitoare şi copiii care împlinesc vârsta de 6 ani până la sfârşitul anului calendaristic, dacă dezvoltarea lor psihosomatică este corespunzătoare.
	 „În clasa pregătitoare sunt înscrişi copiii care au împlinit vârsta de 6 ani până la data începerii anului şcolar. La solicitarea scrisă a părinţilor, a tutorilor sau a susţinătorilor legali, pot fi înscrişi în clasa pregătitoare şi copiii care împlinesc vârsta de 6 ani în următoarele 6 luni calendaristice, calculate de la data începerii anului școlar, dacă dezvoltarea lor psihosomatică este corespunzătoare.”
	”(2) Text nemodificat.


	


II. AMENDAMENTE RESPINSE  
	Nr.

crt.
	Text 

Lege nr.1/2011 cu m și c ult
	Text

propunere legislativă
	Text propus de Comisie

(autorul amendamentelor)
	Motivare
	Camera decizională

	1.
	Art. 29 – (2) În clasa pregătitoare sunt înscrişi copiii care au împlinit vârsta de 6 ani până la data începerii anului şcolar. La solicitarea scrisă a părinţilor, a tutorilor sau a susţinătorilor legali, pot fi înscrişi în clasa pregătitoare şi copiii care împlinesc vârsta de 6 ani până la sfârşitul anului calendaristic, dacă dezvoltarea lor psihosomatică este corespunzătoare.


	Art. I Art. 29 alin. (2) din Legea educației naționale nr. 1/2011 se modifică și va avea următorul conținut:

„În clasa pregătitoare sunt înscrişi copiii care au împlinit vârsta de 6 ani până la data începerii anului şcolar. La solicitarea scrisă a părinţilor, a tutorilor sau a susţinătorilor legali, pot fi înscrişi în clasa pregătitoare şi copiii care împlinesc vârsta de 6 ani în următoarele 6 luni calendaristice, calculate de la data începerii anului școlar, dacă dezvoltarea lor psihosomatică este corespunzătoare.”
	Art. I Art. 29 alin. (2) din Legea educației naționale nr. 1/2011 se modifică și va avea următorul conținut:

„În clasa pregătitoare sunt înscrişi copiii care au împlinit vârsta de 6 ani până la data începerii anului şcolar. La solicitarea scrisă a părinţilor, a tutorilor sau a susţinătorilor legali, pot fi înscrişi în clasa pregătitoare şi copiii care împlinesc vârsta de 6 ani în cursul anului școlar pentru care se solicită înscrierea, dacă dezvoltarea lor psihosomatică este corespunzătoare.”
Autor: Deputat UDMR Szabo Odon
	a) Motivare pentru adoptare 

Modificare este necesară pentru asigurarea bazei legală a celor prevăzute în adresa MEN nr. 28708/19.03.2019, în care se precizează că procesul de înscriere a copiilor în învățământul primar situațiile particulare menționate la art. 53 alin. 2 din Metodologia de înscriere a copiilor în învățământul primar pentru anul școlar 2019-2020 aprobată prin OMEN nr. 3.181/2019 se referă inclusiv la copiii care împlinesc 6 ani după data de 31 decembrie 2019 și cererile depuse vor fi analizate și soluționate la nivelul Comisiilor Județene, respectiv Comisiei Municipiului București. Această măsură nu a fost stabilită în nici o normă legislativă, astfel în unele județe au fost încălcate principiile echității, asigurarea egalității de șanse respectiv drepturile copiilor de a avea acces la educație.
b) Motivare pentru respingere

Amendament respins la vot 
	Senat 

